Што да пэрспэктывы Эўрамайдану ў Кіеве, усё залежыць ад таго, ці ўдасца апазыцыі і грамадзкім актывістам падтрымліваць масавасьць гэтых акцыяў, пашыраць іх. Але, хутчэй за ўсё, Януковіч на саступкі ня пойдзе. Для яго гэта — праява слабасьці, і ён добра памятае ўрокі 2004 году і проста так здавацца ня будзе. Верагодна, улада будзе выкарыстоўваць тактыку зацягваньня часу, паступовай лякалізацыі майданаў. Так што ў сьнежні ў нас можа працягвацца даволі трывалае палітычнае процістаяньне, хаця ёсьць рызыка, што апазыцыя можа згарнуць гэтыя акцыі нават пасьля Віленскага саміту».